Праект Месяц фатаграфіі – крэатыўная пляцоўка, якая аб’ядноўвае лепшых фотамастакоў, арт-крытыкаў і куратараў з усяго свету. Усяго за два гады існавання гэтаму яркаму форуму сучаснага фотамастацтва ўдалося сабраць вялікую аўдыторыю – каля 500 тысяч гледачоў у Мінску і Брэсце, а геаграфія яго ўдзельнікаў пашырылася да дзевяці краін. На працягу больш як двух месяцаў наведвальнікі галерэй Мінска і Брэста ўбачаць 13 экспазіцый ад майстроў з Беларусі, Польшчы, Францыі, Германіі і Аўстраліі. Праграму дапоўняць лекцыі, прэзентацыі, дыскусіі, сустрэчы і, вядома, воркшопы ад беларускіх і замежных гуру фатаграфіі, сярод якіх – выпускнік знакамітай школы Луі Жан Люм’ера Клеман Брыян, а таксама Андрэас Рост, Агнешка Райс, Роб Хорнстра, Ірына Чмырова і Томас Каўняцкас. Калі: 1 верасня – 8 лістапада Дзе: галерэі Мінска і Брэста, адкрыццё – выставачная прастора ЦЭХ у Мінску